Na osnovu [člana 8.](http://we2.cekos.com/ce/index.xhtml?&file=f72421&action=propis&path=07242101.html&domen=0&mark=false&query=odluka+o+organizaciji+i+radu+&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-&anchor=c0008%23c0008) stav 1. i [člana 68.](http://we2.cekos.com/ce/index.xhtml?&file=f72421&action=propis&path=07242101.html&domen=0&mark=false&query=odluka+o+organizaciji+i+radu+&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-&anchor=c0068%23c0068) stav 4. Zakona o Narodnoj skupštini („Službeni glasnik RS“, br. 9/10 i 108/13 – dr. zakon),

Narodna skupština Republike Srbije, na sednici Prvog vanrednog zasedanja u Četrnaestom sazivu, održanoj 31. jula 2024. godine, donela je

O D L U K U

O IZMENAMA ODLUKE O ORGANIZACIJI I RADU

SLUŽBE NARODNE SKUPŠTINE

1. U Odluci o organizaciji i radu Službe Narodne skupštine („Službeni glasnik RS“, broj 30/18) u tački 1. reči: „utvrđuju osnovne i posebne unutrašnje organizacione jedinice“ zamenjuju se rečima: „utvrđuju osnove unutrašnjeg uređenja Službe“.

2. U tački 4. stav 2. briše se.

3. Tačka 7. menja se i glasi:

„7. Pravilnikom o unutrašnjem uređenju i sistematizaciji radnih mesta u Službi utvrđuju se osnovne i uže unutrašnje jedinice i njihov delokrug i utvrđuju poslovi koji se obavljaju u posebnim unutrašnjim jedinicama.“.

4. Ova odluka stupa na snagu osmog dana od dana objavljivanja u „Službenom glasniku Republike Srbije“.

RS Broj 34

U Beogradu, 31. jula 2024. godine

**NARODNA SKUPŠTINA REPUBLIKE SRBIJE**

PREDSEDNIK

Ana Brnabić